Diari Oficial de la Generalitat Valenciana


Sumari del DOGV 9124, del 09-07-2021 (2021/6987)

Informació pública de l'aprovació de l'informe ambiental i territorial estratègic de modificació puntual del Pla parcial del sector Ciutat Jardí El Serrallo.
-------------------------------------------------------------------------------------------------------------------------------------------------------------

### Dades del document

Número de DOGV
:   9124

Data del DOGV
:   09-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/6987


Data del document
:   18-06-2021

Organisme emissor
:   Ajuntament de l'Alcúdia

Tipus de document
:   Anunci

Descriptors 

:   * Alcúdia, l'
    * administració local
    * pla d'urbanisme

Informació pública de l'aprovació de l'informe ambiental i territorial estratègic de modificació puntual del Pla parcial del sector Ciutat Jardí El Serrallo. [2021/6987]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, es publica l'informe ambiental i territorial estratègic de la modificació puntual del Pla parcial del sector Ciutat Jardí El Serrallo de l'Alcúdia, en sòl urbà de la ciutat, emès per l'Alcaldia d'acord amb els apartats resolutius de l'acord de la Junta de Govern Local de 13 d'abril de 2021, emès en sentit favorable en el següent tenor literal:  
  
«Decret d'Alcaldia núm. 1134/2021, de 16 de juny,  
I. Antecedents  
- Títol: modificació puntual del Pla parcial del sector Ciutat Jardí El Serrallo, en sòl urbà de la ciutat.  
- Promotor: Ajuntament de l'Alcúdia  
- Autoritat substantiva: Ajuntament de l'Alcúdia.  
- Localització: l'Alcúdia (València)  
- Número d'expedient: G.2021.3  
- Aprovació: Acord de la Junta de Govern Local de 13 d'abril de 2021.  
- Informe tècnic municipal previ a l'informe ambiental i territorial estratègic, de data 15 de juny de 2021, que conclou: «Ha d'aplicar-se, sense cap dubte, el procediment simplificat d'avaluació ambiental i territorial estratègica, perquè la modificació puntual del Pla parcial proposada no produirà cap efecte sobre el medi ambient ni sobre el territori i és evident que no requereix un procediment d'examen ordinari.»  
  
- Informe jurídic sobre la proposta de resolució d'informe ambiental i territorial estratègic, de data 16 de juny de 2021.  
  
II Consideracions jurídiques  
L'avaluació ambiental estratègica és l'instrument de prevenció establert en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP). El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22.1 que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
  
L'Alcaldia és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), vist Decret 1365/2020, de 26 d'agost, de delegació de competències en Junta de Govern Local, i vist l'acord de la Junta de Govern Local de 13 d'abril de 2021, en els apartats resolutius tercer i quart.  
Vistos els informes tècnic i jurídic emesos, així com els articles 51, 57 i concordants de la LOTUP, i considerant, d'acord amb els criteris del seu annex VIII, que la proposta de modificació puntual del Pla parcial del sector Ciutat Jardí El Serrallo, en sòl urbà de la ciutat, pel seu limitat contingut i reduït àmbit, no estableix un marc per a projectes subjectes a avaluació d'impacte ambiental, sense que tinga incidència significativa sobre el model territorial vigent en el municipi, i tenint en compte que no hi ha afecció mediambiental ni paisatgística per l'alternativa d'ordenació proposada, mitjançant aquest decret, resolc:  
  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla parcial del sector Ciutat Jardí El Serrallo, en sòl urbà de la ciutat, promogut per Ajuntament de l'Alcúdia, de conformitat amb els criteris de l'annex VIII de la LOTUP, i correspon continuar la seua tramitació conforme al capítol III del títol III del llibre I de la LOTUP (arts. 51, 57 i concordants), en els termes que preveu l'acord de la Junta de Govern Local de 13 d'abril de 2021 (punt resolutiu quart), sense que s'establisquen condicionants ambientals.  
  
Segon  
Fer saber als interessats que contra la present resolució, atès que no és un acte definitiu en via administrativa, no es pot interposar cap recurs, sense perjudici dels que, si és el cas, pertoquen en via judicial contenciosa administrativa contra la disposició de caràcter general que haguera aprovat el pla o programa, o bé sense perjudici dels que corresponguen en via administrativa contra l'acte, si és el cas, d'aprovació del pla o programa.  
  
  
Tercer  
Publicar aquesta resolució en el Diari Oficial de la Generalitat Valenciana.  
  
Quart  
De conformitat amb l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en aqueix diari, no s'ha aprovat la modificació del pla en el termini màxim de quatre anys des de la publicació.  
  
L'Alcúdia, 18 de juny de 2021.- L'alcalde: Andreu Salom Porta.